Oklahoma Panhandle

Oklahoma Panhandle (bokstavelig «Oklahoma-håndtaket») er den helt nordvestlige regionen av delstaten Oklahoma, og består av, fra vest til øst, fylkene Cimarron County, Texas County og Beaver County, nevnt fra vest til øst. Området er en smal landstripe som er 55 kilometer bred mellom Kansas og Texas mellom den 100. lengdegraden i øst og 103. lengdegraden i vest, en total lengde på 270 kilometer. Navnet kommer av at området ligner på håndtaket på en stekepanne (engelsk: panhandle).«panhandle (n.)», Online Etymology Dictionary Tidligere ble det samme smale og langstrakte området kalt for «No Man's Land» (ubebodd og isolert),<ref>no-man's-land, Merriam-Webster</ref> «the Public Land Strip», «the Neutral Strip» eller «Cimarron Territory».

Fra USAs folketelling i 2020 har regionen en befolkning på 28 729 innbyggere, og Texas County er det eneste fylket i Oklahoma som har et flertall av latinamerikanske innbyggere, som utgjør 48,1 prosent av fylkets befolkning. «Texas County, Oklahoma», Census.gov. U.S. Bureau of the Census. Dens økonomi er primært jordbruk, og dens politiske valg svinger til fordel for det republikanske partiet.

Den største byen er Guymon i Texas County. Black Mesa State Park, som ligger i Cimarron County, er det høyeste punktet i staten.«Black Mesa State Park and Nature Preserve», Oklahoma Tourism and Recreation Department. Andre severdigheter er blant annet Beaver Dunes Park, preget av store sanddyner og fritidsområder, «Beaver Dunes State Park», Oklahoma Tourism and Recreation Department. vannreservoaret Optima Lake og Optima National Wildlife Refuge. Oklahoma Panhandle State University, som ble etablert 1909, ligger 16 km unna Guymon.«We are Panhandle», Oklahoma Panhandle State University

 Historie 

Paleo-indianere, de første menneskelige innvånere, var tilstede i denne region fra minst rundt 8450 f.Kr. Innfødte urbefolkning drev form for landbruk i regionen før europeiske kolonistene ankom på 1500-tallet. Området ble en del av Ny-Spania (spansk: Virreinato de Nueva España) med Adams–Onís-traktaten fra 1819, som satte den vestlige grensen for Louisiana-kjøpet ved den 100. lengdegrad. Utfallet av den meksikanske uavhengighetskrigen gjorde Panhandle til en del av Mexico i 1821. Området var en del av republikken Texas fra det ble dannet i 1836 til Texas ble en del av USA i 1846 som en amerikansk delstat, og Panhandle ble etterlatt som føderale eiendom. Området ble innlemmet i Oklahoma-territoriet og senere delt inn i tre fylker da Oklahoma ble egen delstat i 1907.

Området ble en del av Oklahoma-territoriet da dette ble opprettet i 1890. Da hadde da vært uten territoriell tilknytning til noen andre enheter som et nøytralt område eller terra nullius fra 1850. Det ble i denne perioden offisielt omtalt som «Public Land Strip» og ble vanligvis omtalt som «No Man's Land» (ingenmannsland). Dette oppsto da Texas i 1845 ville gå inn i unionen som en slavestat, men den føderale lovgivningen, basert på Missouri-kompromisset av 1820, forbød slaveri nord for 36°30' breddegraden. Under kompromisset av 1850, som regulerte en rekke grenseforhold over hele USA, avga Texas alt område nord for 36°30' breddegraden, og dette ble liggende utenfor noen stats- eller territorieadministrasjon, og fikk derfor snart betegnelsen «No Man's Land». 

Tørke og dårlige avlinger i Kansas i 1880-årene førte til en omfattende innvandring til området, og mindre byer, landsbyer og handelssentre ble etablert. Men siden området lå uten noen jurisdiksjon, kunne ikke nybyggerne få papirer fra noen offentlig myndighet på sine eiendommer. Det ble derfor påbegynt et arbeid for å få området organisert som et territorium, men var for lite til dette og området ble i stedet lagt til Oklahoma-territoriet da dette ble opprettet i 1890.

 Referanser 

 Litteratur 
 Beck, T.E. (June 1929): Cimarron Territory, Chronicles of Oklahoma 7(2), s. 168–169.
 Christman, Harry E. (1969): Fifty Years on the Owl Hoot Trail: The First Sheriff of No Man's Land, Oklahoma Territory. Sage Books: Chicago.
 Lowitt, Richard (2006): American Outback: The Oklahoma Panhandle in the Twentieth Century, Texas Tech University Press, xxii, ISBN 0-89672-558-8.
 Wardell, Morris L. (januar 1921): "The History of No-Man's Land, or Old Beaver County, Chronicles of Oklahoma'' 1(1), s. 60–89.

 Eksterne lenker 


Kategori:Oklahomas historie
Kategori:Oklahomas geografi
Kategori:Stater og territorier etablert i 1850
Kategori:Stater og territorier opphørt i 1890